
"Holt költők" szelleme Budapesten. Budapest irodalmi miliőjének, a társadalmi jólétre gyakorolt hatásai, a kulturális turizmus keretein belül

Kulcsszavak: irodalom, miliő, kávéház, imázs
Dolgozatom azzal a kérdéssel foglalkozik, hogy vajon Budapest turisztikai miliője és annak hatása a jólétre felvázolható-e a századfordulós, illetve kortárs szépirodalmi műveken keresztül. Budapest irodalmi turizmusáról, mint a kulturális turizmus egy tematizált szegletéről van szó, amely bizonyos megjelenési formái magába foglalja a főváros miliőjét, illetve hat a helyi lakosság és a turizmusban részt vevők életminőségére.

Azért nehéz és egyben izgalmas szépirodalmi műveken keresztül feltárni ezeket a komplex kapcsolatokat a kulturális turizmus, a jólét és a miliő között, mert a versekben, tárcákban, cikkekben, novellákban a szerzők sokszor nem tényszerűen írják le a bizonyos jellegzetességeket, hanem különböző irodalmi eszközökkel utalnak csupán az elemekre. Igyekeztem olyan műveket kiválogatni, ahol mégis kézzelfoghatóbbak az egyes jelenségek, és tartalomelemzéssel próbáltam rávilágítani az esetleges kapcsolatokra.

Szó esik tehát a kávéházakról, mint a kultúra jóléti színtereiről, és arról, hogy - mint az levezetésre kerül a szépirodalmi műveken keresztül – milyen önálló vonzerőt képvisel tulajdonképpen ez az intézmény komplexitásával. A dolgozat kitér arra is, hogy ez a szerep, hogyan valósult meg régen, és valósul meg ma.

Végül pedig az irodalmi imázs megvalósulási formáját próbáltam felvázolni, az elején tárgyalt kínálat és miliő kutatás segítségével, illetve arra próbáltam választ keresni, hogy vajon lehetséges-e Budapest kommunikációjába ezt az irodalmi tematikát beépíteni.

Végeredményében úgy gondolom, sikerült a miliő modellt is egy kicsit új megvilágításba helyezni, és rávilágítani, hogy az irodalmi turizmus hatással lehet a fogyasztói társadalom szokásira, és az intellektuális igények kielégítésében, így közvetve az egyén jól-létére is, és, hogy mindebben a kávéházak és a kortárs irodalom milyen szinten játszott régen, és játszik ma is szerepet.



